L 217/34 Jurnalul Oficial al Uniunii Europene 22.8.2007 DECIZIA COMISIEI din 20 august 2007 privind o contribuție financiară a Comunității la măsurile de urgență de combatere a gripei aviare în Regatul Unit în 2007 [notificată cu numărul C(2007) 3892] (Numai textul în limba engleză este autentic) (2007|569/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (!), în special articolul 3 alineatul (3) şi articolul 3a alineatul (1), întrucât: (1) Decizia 90/424/CEE stabilește procedurile care regle- mentează contribuția financiară a Comunității la măsuri veterinare specifice, inclusiv măsuri de urgență. Articolul 3a din Decizia 90/424/CEE prevede o contribuție financiară a Comunității în favoarea statelor membre pentru a acoperi anumite costuri aferente adoptării măsurilor de eradicare a gripei aviare. (2)  În anul 2007, s-au înregistrat focare de gripă aviară în Regatul Unit. Apariţia acestei boli reprezintă un risc serios pentru şeptelul Comunității. Regatul Unit a luat măsuri, astfel cum se prevede la articolul 3a alineatul (2) din Decizia 90/424/CEE, în vederea combaterii acestor focare. (3) Plata unei contribuții financiare a Comunității trebuie să se efectueze cu condiția ca măsurile planificate să fi fost puse în aplicare efectiv și autoritățile competente să fi furnizat Comisiei toate informațiile necesare respectând anumite termene. (4) În conformitate cu articolul 3a alineatul (3) din Decizia 90/424/CEE, contribuția financiară a Comunității trebuie să fie de 50 % din costurile eligibile suportate de statul membru. () JO L 224, 18.8.1990, p. 19. Decizie, astfel cum a fost modificată ultima dată prin Regulamentul (CE) nr. 1791/2006 (O L 363, 20.12.2006, p. 1). (5) Regatul Unit a respectat în întregime obligațiile sale tehnice şi administrative în conformitate cu articolul 3 alineatul (3) și articolul 3a alineatul (2) din Decizia 90/424/CEE. Regatul Unit a transmis Comisiei infor- mațiile privind costurile suportate şi a continuat să furnizeze toate informațiile necesare cu privire la chel- tuielile legate de compensare şi la cheltuielile opera- ționale. (6)  Gripa aviară nu mai face obiectul Regulamentului (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a măsurilor de urgență și a campaniei de combatere a anumitor boli animale în temeiul Deciziei 90/424/CEE a Consiliului (), ca urmare a modificării Deciziei 90/424/CEE prin Decizia 2006/53/CE (*). Prin urmare, este necesar ca prezenta decizie să prevadă în mod expres ca acordarea unei contribuții financiare către Regatul Unit să respecte anumite norme prevăzute în Regulamentul (CE) nr. 349/2005. (7) Măsurile prevăzute în prezenta decizie sunt în confor- mitate cu avizul Comitetului permanent pentru lanțul alimentar și sănătatea animală, ADOPTĂ PREZENTA DECIZIE: Articolul 1 Contribuția financiară a Comunității (1) Regatul Unit poate beneficia de o contribuție financiară comunitară pentru acoperirea costurilor suportate de statul membru respectiv în vederea adoptării măsurilor de combatere a gripei aviare în 2007, astfel cum sunt menționate la articolul 3a alineatul (2) din Decizia 90/424/CEE. (2) În sensul prezentei decizii, se aplică mutatis mutandis arti- colele 2-5, articolele 7 și 8, articolul 9 alineatele (2), (3) și (4) şi articolul 10 din Regulamentul (CE) nr. 349/2005. JO L 55, 1.3.2005, p. 12. JO L 29, 2.2.2006, p. 37.